Moritz av Hessen-Kassel

Moritz von Hessen-Kassel (1572–1632) fra Haus Hessen var landgreve av Hessen-Kassel fra 1592 til 1627.


== Liv og virke ==
Landgreve Moritz fikk en omfattende utdanning etter retningslinjer trukket opp av Philipp Melanchthon og Martin Bucer. Moritz skal ha snakket åtte språk og var interessert i naturvitenskapelige problemstillinger, noe som bl.a. ga seg utslag i alkymieksperimenter. 
Han var også en kyndig musiker og seriøs komponist som har musikkhistorisk betydning ved at han oppdaget musikktalentet til Heinrich Schütz. Tross foreldrenes opprinnelige motstand overtalte Moritz dem til å akseptere at sønnen tok allmenn- og musikkutdanning finansiert av landgreven selv.
Moritz av Hessen-Kassel ble oppdratt som lutheraner, men konverterte i 1605 til kalvinismen. Han fulgte prinsippet fra religionsfreden i Augsburg om «Cuius regio, eius religio», det vil si at fyrstene innen det tysk-romerske riket var berettiget til å avgjøre undersåttenes religion. Siden den augsburgske religionsfreden utelukkende regulerte forholdet mellom katolikker og lutheranere, var Moritz' anvendelse i kalvinistisk sammenheng kontroversiell. Han forsøkte også å omvende undersåttene i de land han arvet fra Hessen-Marburgs slektsgrein, men en slik framgangsmåte var i strid med disse landenes testamentariske arveregler og resulterte i en konflikt med Hessen-Darmstadt og keiser Mattias. Striden falt sammen med  trettiårskrigen.
Hessen var av de landene som ble hardest rammet av krigshandlinger under trettiårskrigen. Moritz handlet stort sett uklokt og ødela landet i en slik grad at han  i 1627 ble tvunget til å abdisere.


== Komposisjoner ==
Davidis regis prophetae psalterium (1593)
Encyclopaedia (1597)
Poetices methodices conformatae (1598)
Luther, Martin: Christliches Gesangbuch von allerhand geistlichen Gesängen und Liedern. – Cassel: Mencke, 1631 (tonesatt av landgreve Moritz)


== Referanser ==


== Kilder ==
(de) Max Lenz: «Moritz der Gelehrte, Landgraf von Hessen». I Allgemeine Deutsche Biographie (ADB). Bind 22, Duncker & Humblot, Leipzig 1885, s. 268–283.
(de) Fritz Wolff: «Moritz der Gelehrte.» I Neue Deutsche Biographie (NDB). Bind 18, Duncker & Humblot, Berlin 1997, ISBN 3-428-00199-0, s. 136–139 (digitalisering).


== Litteratur ==
Heiner Borggrefe (red.): Moritz der Gelehrte. Ein Renaissancefürst in Europa. Edition Minerva, Eurasburg 1997, ISBN 3-932353-04-8
Gerhard Menk (red.): Landgraf Moritz der Gelehrte. Ein Kalvinist zwischen Wissenschaft und Politik. Trautvetter & Fischer, Marburg 2000, ISBN 3-87822-112-6
(de) Heinz-Horst Schrey: «MORITZ der Gelehrte» i Biographisch-Bibliographisches Kirchenlexikon (BBKL). Bind 6, Herzberg 1993, ISBN 3-88309-044-1, sp. 142–143.


== Eksterne lenker ==
(en) Maurice, Landgrave of Hesse-Kassel – kategori av bilder, video eller lyd på Commons 
(de) Verk av og om Moritz av Hessen-Kassel i katalogen til det tyske nasjonalbiblioteket
(de) Verk av og om Moritz av Hessen-Kassel i Deutsche Digitale BibliothekNoter
(en) Fritt tilgjengelige noter av Moritz av Hessen-Kassel i Choral Public Domain Library (ChoralWiki)
(en) Fritt tilgjengelige noter av Moritz von Hessen-Kassel i International Music Score Library Project